CELEX: C2006/326/12
Language: et
Date: 2006-12-30 00:00:00
Title: Kohtuasi C-513/04: Euroopa Kohtu (suurkoda) 14. novembri 2006.  aasta otsus (Rechtbank van eerste aanleg te Gent'i (Belgia) eelotsusetaotlus) — Mark Kerckhaert, Bernadette Morres versus Belgische Staat (Tulumaks — Dividendid — Teises liikmesriigis asutatud äriühingu aktsiadividendide maksukoormus — Teises liikmesriigis kinnipeetud tulumaksu asukoha liikmesriigis mahaarvamise võimaluse puudumine)

30.12.2006   
            
            
               ET
            
            
               Euroopa Liidu Teataja
            
            
               C 326/6
            
         Euroopa Kohtu (suurkoda) 14. novembri 2006. aasta otsus (Rechtbank van eerste aanleg te Gent'i (Belgia) eelotsusetaotlus) — Mark Kerckhaert, Bernadette Morres versus Belgische Staat
   (Kohtuasi C-513/04) (1)
   
   (Tulumaks - Dividendid - Teises liikmesriigis asutatud äriühingu aktsiadividendide maksukoormus - Teises liikmesriigis kinnipeetud tulumaksu asukoha liikmesriigis mahaarvamise võimaluse puudumine)
   (2006/C 326/12)
   Kohtumenetluse keel: hollandi
   Eelotsusetaotluse esitanud kohus
   Rechtbank van eerste aanleg te Gent
   Põhikohtuasja pooled
   
      Hageja: Mark Kerckhaert, Bernadette Morres
   
      Kostja: Belgische Staat
   Kohtuasja ese
   Eelotsusetaotlus — Rechtbank van eerste aanleg te Gent — EÜ artikli 56 lõike 1 tõlgendamine — Piirang, mis tuleneb siseriiklikust tulumaksu reguleerivast sättest — Siseriiklikud ja välisriigist saadud dividendid — Ühtne maksumäär — Teises liikmesriigis asutatud äriühingu dividendide kõrgem maksukoormus — Kinnipeetud tulumaks — Arvestamata jätmine — Kapitali vaba liikumine — Diskrimineerimine
   Resolutiivosa
   EÜ asutamislepingu artikli 73b lõikega 1 (nüüd EÜ artikkel 56 lõige 1) ei ole vastuolus sellised liikmesriigi õigusaktid nagu Belgia maksualased õigusaktid, mis tulumaksu osas kehtestavad ühetaolise maksumäära nii nimetatud liikmesriigi territooriumil asutatud äriühingute aktsiatelt saadud dividendidele kui teise liikmesriigi territooriumil asutatud äriühingute aktsiatelt saadud dividendidele, ilma et nad sätestaksid võimaluse arvata maha teises liikmesriigis kinnipeetavat maksu.
   
      (1)  ELT C 57, 5.3.2005.